Aalborgs Stifts Adresseavis, 1824-06-08
Spanien. Amnestiedecretet, udstædt den 1ste Mai, er nu officielt bekjendtgjort i et Tillæg til den madrider Hoftidende af 15de Mai. De mærkværdigste Undtagelser ere: 1) Hovedmændene for Militairoprørene af las Cabezas, Øen Leon, Corunna, Saragossa, Oviedo og Barcellona, hvor Constitutionen blev proclammeret før Decretet af 7de Mai, 2) Hovedmændene for den i Madrid i Begyndelsen, af Martsmaaned 1820 udrugede Sammensværgelse til at afpræsse Kongen det omtalte Decret; 3) de Militairchefer, der have taget Deel i Opstanden af Ocanna, og navnlig Gen. Lieut. Henrik O'Donnel, Greve af Abisbal; 4) Hovedmændene for den Forholdsregel, som Kongen ved Decretet af 9de Marts 1820 blev nødt til at tage, nemlig Oprettelsen af den provisoriske Junta, og de Personer, der have udkastet dette Decret; 5) de, der have gjort slige Motioner i de hemmelige Selskaber, eller endnu, efterat den revolutionaire Regjering er afskaffet, høre til slige Selskaber; 6) de, der under den constit. Regjering have undertegnet eller autoriseret Addresser angaaende Kongens Afsættelse, Suspension af hans Magt, Udnævnelsen af et Regentskab, eller sigtende til, at Hs. Majestæt eller Prindserne af hans Familie skulde møde for Retten, det være sig Cortes eller noget andet Tribunal, endelig de Dommere, der have afsagt Dom i den Anledning. (Ved denne Artikel staaer følgende Note: Vi vide, at der om kort Tid vil udkomme en Lov om hemmelige Selskaber. Hs. Majestæt har desangaaende raadført sig med hans kongl. Conseil, for at en gavnlig Strænghed og den største Virksomhed kunde anvendes til ganske at udrydde disse i Mørket snigende Forbindelser, der have gjort Monarchiet saamegen Skade.) 7) De Skribenter, der have angrebet den katholske Religions Lærdomme; 8) Gen. Elios og Lieuten. Goifficus Dommere; 9) dem, der have myrdet Kanonicus, Vinuesa, Biskoppen af Vich, de Arresterede i Granada og Corunna; 10) De Guerillachefer, der efter den franske Armees Jndmarsch have grebet til Vaaben; 11) de europæiske Spanier, der have bidraget til den i Mexico mellem Vicekongen O'Donoju og Augustin Jturbide afsluttede Overeenskomst; 12) de Cortesdeputerede, der den 11te Juni 1823 have decreteret Kongens Suspension og Oprettelsen af et Regentskab; Medlemmerne af bemeldte Regentskab og Anføreren for de Tropper, der førte Hs. Majestæt til Cadix. - En speciel Artikel angaaer de Personer, der ikke ere indbefattede under Amnestien, men under de Conventioner, som den franske Konges Generaler have bevilget. Disse maae ikke opholde sig paa spansk Grund, uden de ville stille sig for Retten, og lade sig dømme efter Lovene. Journal des Debats roser sig af, at den var den Første, der bekjendtgjorde saavel den spanske Amnestie, som Begivenhederne i Lissabon, af hvilke Man ikke har undladt at nægte den Første, da den ikke stod i den madrider Hoftidende, og føier til, at den blev modtaget i Madrid med den største Glæde og Begjerlighed, især da Man ventede langt strængere Forholdsregler, og haaber, at den vil blive modtaget med samme Glæde i Provindserne, allenfals er Man belavet paa at tvinge de Gjenstridige. J Bladet Etoile paastaaes for bestemt, at Tractaten mellem Spanien og Frankerig angaaende Occupationshæren er bleven forlænget, saa at de franske Tropper, der skulde forlade Halvøen den 1ste Julii, blive der til Januar 1825. Den nye Chef for bemeldte Armee, Gen. Digeon, var ved hans Ankomst til Madrid ikke ledsaget af nogen spansk General. Efterat have mønstret det først ankomne Schweitzerregiment, gik han til Aranjuez, hvorhen alle Ministrene og Præsidenten for Raadet af Castilien vare beordrede af Kongen. Efter Moniteuren skulde Garde- Schweitzerne afgaae til Frankerig bestemt mellem den 15de og 20de f. M., og den franske Livgarde i Løbet af Junii.